ત્યાં અચાનક ડોરબેલ વાગી. એક વ્યક્તિ કે જેના હાથમાં માઇક હતું અને પાછળ એક કેમેરામેન એમ બે જણા ઉભા હતા. તેઓએ કહ્યું કે, કાલના ન્યુઝપેપરમાં તમારી પ્રગતિની વાતો અમે છાપવા માગીએ છીએ તો મહેરબાની કરીને એક નાનો ઇન્ટરવ્યુ આપશો ? તેણે પરવાનગી માટે સુધાંશુ સામે જોયું. તેણે તો તરત જ ઉઠીને એ લોકોને વેલકમ કર્યા અને ‘ગો અહેડ’ કહીને આમંત્ર્યા. તે પત્રકાર સાથેની વાતચીત દરમ્યાન બધાં જ હાજર હતા. અને શિખાએ કશું પણ છુપાવ્યા વગર તે જે રીતે અને શા માટે આ મુકામ સુધી પહોંચી તેની ટુંકમાં રજુઆત કરી. તેઓ તેના અને તેની ફેમીલીના થોડા ફોટા પાડીને ચાલ્યા ગયાં. ત્યારબાદ રાજ અને રુચા પણ ‘કોંગ્રેટ્સ’ મમ્મી કહીને તેમના રૂમમાં ચાલ્યા ગયા. અને તે સુધાંશુ સામે જોતી બેસી રહી. તેની આંખોમાં અગણિત પ્રશ્નો હતાં. અને તેને હજી આ બધું અકલ્પનિય જ લાગતું હતું.